**Petri Ilari Sarvamaa** (s. 15. syyskuuta 1960 Joensuu) on suomalainen kokoomusta edustava europarlamentaarikko vuodesta 2012. Vuoden 2019 europarlamenttivaaleissa Sarvamaa valittiin kolmannelle kaudelleen Europarlamenttiin 64 560 äänellä. Ennen politiikkaan siirtymistä hän työskenteli toimittajana.

Sarvamaa nousi Euroopan parlamenttiin toiselta varasijalta maaliskuussa 2012 Ville Itälän siirryttyä Euroopan tilintarkastustuomioistuimen jäseneksi. Vuoden 2014 eurovaaleissa Sarvamaa nousi parlamenttiin jälleen varasijalta kun Alexander Stubb valittiin kokoomuksen puheenjohtajaksi ja pääministeriksi, eikä näin ollen ottanut paikkaa vastaan.

Votewatch listasi Sarvamaan 2014–2019 parlamenttikauden vaikutusvaltaisimpien meppien joukkoon sijalle 14.

Ura
---

Koulutukseltaan Sarvamaa on valtiotieteiden kandidaatti. Ennen lähtöään politiikkaan hän teki uran toimittajana. Sarvamaa työskenteli Yle TV1:llä uutis- ja ajankohtaistehtävissä vuoteen 2010 asti, jolloin hän irtisanoutui yhtiön palveluksesta ennen kampanjaansa vuoden 2011 eduskuntavaaleissa.

1990-luvulla Sarvamaa toimitti juttuja enimmäkseen Euroopasta ja Yhdysvalloista. 1990-luvun puolivälin jälkeen Sarvamaa esiintyi yhtä aikaa A-studiossa ja fiktiivisenä Uutisvideokasettimiehenä ajankohtaisohjelmassa A-bros.

Vuosina 1997–2002 Sarvamaa työskenteli Ylen TV-uutisten ulkomaantoimituksen esimiehenä. Vuosituhannen vaihteessa hän esiintyi myös Aamu-TV:n juontajana. Vuosina 2002–2006 Sarvamaa oli Ylen pääkirjeenvaihtaja Washingtonissa. Hän oli työskentellyt Yhdysvalloissa jo ennen kirjeenvaihtajavuosiaan, muun muassa vuonna 1989 Atlantassa CNN-uutiskanavan Internationalissa. Viimeksi Sarvamaa nähtiin Suomen televisiossa A-studiossa.

Marraskuusta 2011 helmikuuhun 2012 Sarvamaa työskenteli Rekrytointipalvelu Sihti Oy:n kehitysjohtajana.

### Politiikka

Sarvamaa oli kokoomuksen ehdokas vuoden 2009 eurovaaleissa ja sijoittui toiselle varasijalle Risto E. J. Penttilän jälkeen. Hän oli kokoomuksen ehdokas myös vuoden 2011 eduskuntavaaleissa, joissa hän sijoittui Helsingin vaalipiirin kolmannelle varasijalle Laura Rädyn ja Fatbardhe Hetemaj’n jälkeen.

Sarvamaa nousi toiselta varasijalta Euroopan parlamenttiin maaliskuussa 2012 Ville Itälän siirryttyä Euroopan tilintarkastustuomioistuimen jäseneksi ja Penttilän luovuttua vapautuneesta paikasta.

Sarvamaa kuuluu Euroopan kansanpuolueen ryhmään (EPP) ja on ollut vuodesta 2012 talousarvion valvontavaliokunnan jäsen, jossa hän on myös EPP-ryhmän puheenjohtaja eli koordinaattori. Lisäksi hän on jäsen maatalouden ja maaseudun kehittämisen valiokunnassa ja varajäsen budjettivaliokunnassa. 

Vuosina 2012–2013 Sarvamaa oli parlamentin pääneuvottelija EU:n ja Israelin sekä Sri Lankan välisissä lentoliikennesopimuksissa ja EU:n erillisvirastojen vuoden 2012 vastuuvapausasioissa. Hän on ollut neuvottelija myös useissa EPP-ryhmän lausunnoissa ja mietinnöissä.

Vuosina 2012–2014 hän oli jäsen myös liikenne- ja matkailuvaliokunnassa sekä EU:n ja Venäjän parlamentaarisen yhteistyövaliokunnan valtuuskunnassa. Varajäsen hän on ollut kansalaisvapauksien sekä oikeus- ja sisäasioiden valiokunnassa (2014–), maatalouden ja maaseudun kehittämisen valiokunnassa (2012–2014) sekä suhteista Yhdysvaltoihin vastaavassa valtuuskunnassa (2012–2014).

Petri Sarvamaa kuvattuna Strasbourgin täysistuntosalissa vuonna 2021.Sarvamaa on kolmannella edustajakaudellaan toiminut pääneuvottelijana esimerkiksi lainsäädännössä unionin oikeusvaltiomekanismista, oligarkkirakenteiden torjumisessa, parlamentin metsästrategiaraportissa sekä useammassa mietinnössä vastuuvapauden myöntämisestä EU:n eri erillisvirastoille. Lisäksi hän on toiminut EPP:n pääneuvottelijana mm. uudesta metsästrategiasta ja EU:n taloudellisten etujen suojaamisesta väärinkäytöltä sekä laatinut lausunnot EU:n monivuotisen rahoituskehyksen vahvistamiseen ja komission vuoden 2021 oikeusvaltiokertomukseen. Sarvamaa palkittiin vuonna 2022 Vuoden MEP-palkinnolla maa- ja metsätalouskategoriassa.

Syyskuussa 2023 valtioneuvosto esitti Petri Sarvamaata Suomen ehdokkaaksi Euroopan tilintarkastustuomioistuimeen. Tehtävä alkaa kesäkuussa 2024.

Sarvamaa on tunnettu erityisesti Unkarin vastaisista toimistaan. Hän oli toinen parlamentin kahdesta pääneuvottelijasta neuvoteltaessa oikeusvaltiomekanismia, jolla Unkarin varoja jäädytettiin.
Tammikuussa 2024 Sarvamaa keräsi nimet vetoomukseen, jolla Unkarilta vietäisiin äänioikeus EU:n neuvoston kokouksissa.
Sarvamaa on erityisesti arvostellut Unkarin pääministeri Viktor Orbánia, joka ei suostunut rahoittamaan Ukrainaa 50 miljardilla eurolla EU:n varoista, Suomen ja Ruotsin Nato-jäsenyyden viivyttämisestä ja Venäjän vastaisten pakotteiden viivyttämisestä.

Yksityiselämä
-------------

Sarvamaan ja Sari Helinin avioliitto päättyi eroon vuonna 2021. Hänellä on kaksi 2000-luvulla syntynyttä sekä kolme aikuista lasta.

Sarvamaan isä Boris Saharov syntyi vuonna 1908 Pietarissa ja muutti Venäjän vallankumouksen aikaan Terijoen kautta Joensuuhun. Perhe otti vuonna 1931 sukunimekseen Sarvamaan. Petri Sarvamaan veli oli Valamon luostarin munkki isä Trifon, siviilinimeltään Pekka Lepistö. Ortodoksisuus tulee Sarvamaalle sukujuurista ja hänet kastettiin lapsena ortodoksiseen kirkkoon. Hän kuului kouluiässä käytännön syistä (uskonnon tunnit) useita vuosia luterilaiseen kirkkoon.

Lähteet
-------

1. ↑  Petri Sarvamaa Euroopan parlamentti. Viitattu 22.11.2023.
2. ↑  Sarvamaan vaalirahoitusilmoitus *Uusi Suomi*.  1.3.2012.  Arkistoitu 14.7.2014. Viitattu 4.7.2014.
3. 1 2 3  Petri Sarvamaa Euroopan parlamentti. Viitattu 4.7.2014.
4. ↑  Vaalikone Yle. Viitattu 30.5.2019.
5. ↑  Metelinen, Sami: Petri Sarvamaa: "On mahdollisuus voittaa vaalit komeasti" *Verkkouutiset*.  14.6.2014. Viitattu 4.7.2014.
6. ↑  Top 100 most influential EU Parliamentarians *VoteWatch*. Viitattu 16.5.2019. (englanniksi)
7. ↑  Sarvamaa kokoomuksen ehdokkaaksi eduskuntavaaleihin *HS.fi*.  14.10.2010. Viitattu 26.10.2010.
8. ↑  Kuka kukin on 2001–2009. Otava, Helsinki. 2. Ulf Sundqvist, Kärpäsjahti (2000). WSOY, Helsinki.
9. 1 2  Realistinen idealisti, idealistinen realisti. (Eurovaalit '09 extra) *Nykypäivä*, 30.4.2009, nro 18B, s. 38–39.  Kokoomus.
10. ↑  Eduskuntavaalit 2011: Ehdokkaiden saamat äänimäärät suuruusjärjestyksessä sekä vertausluku  2011. Tilastokeskus. Viitattu 4.7.2014. [vanhentunut linkki]
11. ↑  Petri Sarvamaa aloitti Itälän tilalla EU-parlamentissa *iltasanomat.fi*.  14.3.2012.  Arkistoitu 15.3.2012. Viitattu 14.3.2012.
12. ↑  Neuvotteluvastuut Petri Sarvamaa.  Arkistoitu 28.9.2013. Viitattu 24.9.2013.
13. ↑  Mietinnöt – esittelijänä *SUOSITUS TOISEEN KÄSITTELYYN neuvoston ensimmäisessä käsittelyssä vahvistamasta kannasta Euroopan parlamentin ja neuvoston asetuksen antamiseksi yleisestä ehdollisuusjärjestelmästä unionin talousarvion suojaamiseksi*. Euroopan parlamentti. Viitattu 18.7.2023.
14. ↑  Petri SARVAMAA: MIETINTÖ monivuotisesta rahoituskehyksestä 2021–2027: harvainvaltaisten rakenteiden torjuminen, EU:n varojen suojeleminen petoksilta ja eturistiriidat | A9-0039/2022 | Euroopan parlamentti *www.europarl.europa.eu*. Viitattu 18.7.2023.
15. ↑  Petri SARVAMAA: MIETINTÖ eurooppalaisesta metsästrategiasta – tie eteenpäin | A9-0154/2020 | Euroopan parlamentti *www.europarl.europa.eu*. Viitattu 18.7.2023.
16. ↑  Mietinnöt – varjoesittelijänä | Petri SARVAMAA | Parlamentin jäsenet | Euroopan parlamentti *www.europarl.europa.eu*.  15.9.1960. Viitattu 18.7.2023.
17. ↑  Lausunnot – valmistelijana | Petri SARVAMAA | Parlamentin jäsenet | Euroopan parlamentti *www.europarl.europa.eu*.  15.9.1960. Viitattu 18.7.2023.
18. ↑  Suomi esittää Petri Sarvamaata Euroopan tilintarkastustuomioistuimen jäseneksi *Valtioneuvosto*.  13.9.2023. Viitattu 27.9.2023.
19. ↑
20. ↑
21. ↑
22. ↑  Kerttula, Suvi: Petri Sarvamaa ja Sari Helin: Ero! *iltasanomat.fi*.  7.12.2021. Viitattu 14.10.2022.
23. ↑  Suomalainen ortodoksi nousemassa europarlamenttiin *Ortodoksi.net*.  16.9.2011.  Arkistoitu 14.7.2014. Viitattu 4.7.2014.
24. ↑  Tegelberg, Kari: Veljekset Petri Sarvamaa ja isä Trifon Valamon rauhassa.  *Suur-Saimaa*, 29.4.2009, s. 32-33.

Aiheesta muualla
----------------

* Kuvia tai muita tiedostoja aiheesta **Petri Sarvamaa** Wikimedia Commonsissa

* Sarvamaan kotisivu
* Sarvamaan blogi
* Petri Sarvamaa Euroopan parlamentti.
* Politiikkaradio: Päivän meppi Petri Sarvamaa 15.8.2012

Suomen europarlamentaarikot

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Euroopan unioni Suomi Suomalaiset Euroopan parlamentin jäsenet (2009–2014) |
| --- |
|  |
| EPP | 
* Itälä (2009–2012)
* Essayah
* Korhola
* Pietikäinen
* Sarvamaa (2012–2014)

 |
|  |
| ALDE | 
* Haglund (2009–2012)
* Jäätteenmäki
* Pakarinen
* Takkula
* Torvalds (2012-2014)

 |
|  |
| S&D | 
* Jaakonsaari
* Repo

 |
|  |
| G-EFA | 
* Cronberg (2011–2014)
* Hassi
* Hautala (2009–2011)

 |
|  |
| EFD | 
* Soini (2009–2011)
* Terho (2011–2014)

 |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Euroopan unioni Suomi Suomalaiset Euroopan parlamentin jäsenet (2014–2019) |
| --- |
|  |
| EPP | 
* Pietikäinen
* Sarvamaa (2014–2019)
* Stubb (2014)
* Virkkunen

 |
|  |
| ALDE | 
* Jäätteenmäki
* Katainen (2018–2019)
* Rehn (2014–2015)
* Takkula (2015–2018)
* Torvalds
* Väyrynen (2014–2018)
* Vehkaperä (2018–2019)

 |
|  |
| S&D | 
* Jaakonsaari
* Kumpula-Natri

 |
|  |
| ECR | 
* Halla-aho
* Ruohonen-Lerner (2015–2019)
* Terho (2014–2015)

 |
|  |
| G-EFA | 
* Hautala

 |
|  |
| GUE/NGL | 
* Kyllönen

 |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Euroopan unioni Suomi Suomalaiset Euroopan parlamentin jäsenet (2019–2024) |
| --- |
|  |
| EPP | 
* Pietikäinen
* Sarvamaa
* Virkkunen

 |
|  |
| Renew | 
* Katainen
* Pekkarinen
* Torvalds

 |
|  |
| G-EFA | 
* Alametsä (2020–)
* Hautala
* Niinistö

 |
|  |
| S&D | 
* Heinäluoma
* Kumpula-Natri

 |
|  |
| ID & ECR | 
* Hakkarainen
* Huhtasaari (2019–2023)
* Ruohonen-Lerner (2023–)

 |
|  |
| GUE/NGL | 
* Modig

 |

 |



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva

 |

 |